title: Regulamentul de punere în aplicare (UE) 2019/1883 al Comisiei din 8 noiembrie 2019 de modificare pentru a 307-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  11.11.2019

                  RO

                  Jurnalul Oficial al Uniunii Europene

                  L 290/15

         REGULAMENTUL DE PUNERE ÎN APLICARE (UE) 2019/1883 AL COMISIEI
         din 8 noiembrie 2019
         de modificare pentru a 307-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (5),
         întrucât:

                     (1)

                     Anexa I la Regulamentul (CE) nr. 881/2002 conține lista persoanelor, grupurilor și entităților cărora li se aplică înghețarea fondurilor și a resurselor economice în temeiul regulamentului respectiv.

                     (1)

                     La 5 noiembrie 2019, Comitetul pentru sancțiuni al Consiliului de Securitate al Organizației Națiunilor Unite a decis să modifice o mențiune de pe lista persoanelor, grupurilor și entităților cărora ar trebui să li se aplice înghețarea fondurilor și a resurselor economice.

                     (2)

                     Prin urmare, anexa I la Regulamentul (CE) nr. 881/2002 ar trebui modificată în consecință,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 8 noiembrie 2019.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 139, 29.5.2002, p. 9.

            ANEXĂ
            La anexa I la Regulamentul (CE) nr. 881/2002 se elimină următoarea mențiune de la rubrica „Persoane fizice”:

               „Mourad Ben Ali Ben Al-Basheer Al-Trabelsi [alias: (a) Aboue Chiba Brahim; (b) Arouri Taoufik; (c) Ben Salah Adnan; (d) Sassi Adel; (e) Salam Kamel; (f) Salah Adnan; (g) Arouri Faisel; (h) Bentaib Amour; (i) Adnan Salah; (j) Hasnaoui Mellit; (k) Arouri Taoufik ben Taieb; (l) Abouechiba Brahim; (m) Farid Arouri; (n) Ben Magid; (o) Maci Ssassi; (p) Salah ben Anan; (q) Hasnaui Mellit]. Adresă: Libya Street nr. 9, Manzil Tmim, Nabeul, Tunisia. Data nașterii: (a) 20.5.1969; (b) 2.9.1966; (c) 2.9.1964; (d) 2.4.1966; (e) 2.2.1963; (f) 4.2.1965; (g) 2.3.1965; (h) 9.2.1965; (i) 1.4.1966; (j) 1972; (k) 9.2.1964; (l) 2.6.1964; (m) 2.6.1966; (n) 2.6.1972. Locul nașterii: (a) Manzil Tmim, Tunisia; (b) Libia; (c) Tunisia; (d) Algeria; (e) Maroc; (f) Liban. Cetățenie: tunisiană. Pașaport nr.: (a) G827238 (pașaport tunisian emis la data de 1.6.1996 și expirat la 31.5.2001); (b) 05093588 (număr național de identificare). Alte informații: Numele mamei este Mabrukah al-Yazidi. Data desemnării menționată la articolul 7d alineatul (2) punctul (i): 12.11.2003.”


title: Regulamentul de punere în aplicare (UE) 2019/1940 al Comisiei din 15 noiembrie 2019 de înregistrare a unei denumiri în Registrul denumirilor de origine protejate și al indicațiilor geografice protejate Paški sir (DOP)

text:
                  25.11.2019

                  RO

                  Jurnalul Oficial al Uniunii Europene

                  L 303/25

         REGULAMENTUL DE PUNERE ÎN APLICARE (UE) 2019/1940 AL COMISIEI
         din 15 noiembrie 2019
         de înregistrare a unei denumiri în Registrul denumirilor de origine protejate și al indicațiilor geografice protejate „Paški sir” (DOP)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Paški sir”, depusă de Croația, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Paški sir” trebuie, prin urmare, înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Paški sir” (DOP).
            Denumirea menționată la primul paragraf identifică un produs din clasa 1.3. Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 15 noiembrie 2019.

                  Pentru Comisie,

                  Pentru Președinte,

               Phil HOGAN

                  Membru al Comisiei

            (1)  JO L 343, 14.12.2012, p. 1.

            (2)  JO C 225, 5.7.2019, p. 33.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2020/172 al Comisiei din 6 februarie 2020 privind reînnoirea autorizației pentru 3-fitaza produsă de Aspergillus niger (CBS 101.672) ca aditiv în hrana purceilor (înțărcați), a porcilor pentru îngrășare, a scroafelor, a puilor pentru îngrășare, a curcanilor pentru îngrășare, a găinilor ouătoare, a rațelor și a tuturor celorlalte specii aviare minore, a păsărilor ornamentale, privind noua autorizație pentru puicuțele pentru ouat, puii crescuți pentru reproducție, curcanii crescuți pentru reproducție sau găinile de reproducție și purceii de lapte și privind abrogarea Regulamentelor (CE) nr. 243/2007, (CE) nr. 1142/2007, (CE) nr. 165/2008, (CE) nr. 505/2008 și (UE) nr. 327/2010 (titularul autorizației: BASF SE) (Text cu relevanță pentru SEE)

text:
                  7.2.2020

                  RO

                  Jurnalul Oficial al Uniunii Europene

                  L 35/6

         REGULAMENTUL DE PUNERE ÎN APLICARE (UE) 2020/172 AL COMISIEI
         din 6 februarie 2020
         privind reînnoirea autorizației pentru 3-fitaza produsă de Aspergillus niger (CBS 101.672) ca aditiv în hrana purceilor (înțărcați), a porcilor pentru îngrășare, a scroafelor, a puilor pentru îngrășare, a curcanilor pentru îngrășare, a găinilor ouătoare, a rațelor și a tuturor celorlalte specii aviare minore, a păsărilor ornamentale, privind noua autorizație pentru puicuțele pentru ouat, puii crescuți pentru reproducție, curcanii crescuți pentru reproducție sau găinile de reproducție și purceii de lapte și privind abrogarea Regulamentelor (CE) nr. 243/2007, (CE) nr. 1142/2007, (CE) nr. 165/2008, (CE) nr. 505/2008 și (UE) nr. 327/2010 (titularul autorizației: BASF SE)
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
         întrucât:

                     (1)

                     Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare și de reînnoire a unei astfel de autorizații.

                     (2)

                     3-Fitaza produsă de Aspergillus niger (CBS 101.672) a fost autorizată pentru 10 ani ca aditiv destinat hranei animalelor pentru purcei (înțărcați), porci pentru îngrășare și pui pentru îngrășare prin Regulamentul (CE) nr. 243/2007 al Comisiei (2), pentru găini ouătoare și curcani pentru îngrășare prin Regulamentul (CE) nr. 1142/2007 al Comisiei (3), pentru rațe prin Regulamentul (CE) nr. 165/2008 al Comisiei (4), pentru scroafe prin Regulamentul (CE) nr. 505/2008 al Comisiei (5) și pentru specii aviare minore, altele decât rațele, și pentru păsări ornamentale, prin Regulamentul (UE) nr. 327/2010 al Comisiei (6).

                     (3)

                     În conformitate cu articolul 14 alineatul (1) din Regulamentul (CE) nr. 1831/2003, coroborat cu articolul 7 din respectivul regulament, titularul autorizației a depus o cerere de reînnoire a autorizației pentru 3-fitaza produsă de Aspergillus niger (CBS 101.672) ca aditiv pentru hrana purceilor (înțărcați), a porcilor pentru îngrășare, a scroafelor, a puilor pentru îngrășare, a găinilor ouătoare, a curcanilor pentru îngrășare, a rațelor și a altor specii aviare minore și a păsărilor ornamentale, precum și pentru o nouă utilizare la puicuțe pentru ouat, pui crescuți pentru reproducție, curcani crescuți pentru reproducție, găini de reproducție și purcei de lapte, solicitând ca aditivul respectiv să fie clasificat în categoria „aditivi zootehnici”. Cererea respectivă a fost însoțită de informațiile și documentele necesare în temeiul articolului 7 alineatul (3) și al articolului 14 alineatul (2) din regulamentul respectiv.

                     (4)

                     Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 26 februarie 2019 (7) că solicitantul a furnizat date care demonstrează că aditivul respectă condițiile de autorizare. Autoritatea a concluzionat, de asemenea, că aditivul nu are efecte adverse asupra sănătății animale și a mediului. S-a concluzionat, de asemenea, că aditivul este un sensibilizant pentru căile respiratorii și trebuie să fie considerat ca fiind un potențial sensibilizant pentru piele. Prin urmare, Comisia consideră că trebuie luate măsuri adecvate de protecție pentru a preveni efectele negative asupra sănătății umane, în special în ceea ce privește utilizatorii aditivilor destinați hranei animalelor. Autoritatea a concluzionat, de asemenea, că aditivul este eficient în îmbunătățirea digestibilității hranei la puicuțele pentru ouat sau puii crescuți pentru reproducție, la curcanii crescuți pentru reproducție sau găinile de reproducție și la purceii de lapte. Autoritatea nu consideră că sunt necesare cerințe specifice de monitorizare ulterioară introducerii pe piață. În plus, autoritatea a verificat raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                     (5)

                     Evaluarea 3-fitazei produse de Aspergillus niger (CBS 101.672) arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, autorizarea acestui aditiv trebuie să fie reînnoită, conform specificațiilor din anexa la prezentul regulament.

                     (6)

                     Ca urmare a reînnoirii autorizării 3-fitazei produse de Aspergillus niger (CBS 101.672) ca aditiv în hrana pentru animale în condițiile stabilite în anexa la prezentul regulament, Regulamentele (CE) nr. 243/2007, (CE) nr. 1142/2007, (CE) nr. 165/2008, (CE) nr. 505/2008 și (UE) nr. 327/2010 trebuie abrogate.

                     (7)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Preparatul cu specificațiile din anexă, aparținând categoriei „aditivi zootehnici” și grupei funcționale „promotori de digestibilitate”, se autorizează și se reautorizează ca aditiv pentru hrana animalelor, în condițiile prevăzute în anexa respectivă.

            Articolul 2
            Regulamentele (CE) nr. 243/2007, (CE) nr. 1142/2007, (CE) nr. 165/2008, (CE) nr. 505/2008 și (UE) nr. 327/2010 se abrogă.

            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 6 februarie 2020.

                  Pentru Comisie

                  Președintele

               Ursula VON DER LEYEN

            (1)  JO L 268, 18.10.2003, p. 29.

            (2)  Regulamentul (CE) nr. 243/2007 al Comisiei din 6 martie 2007 privind autorizarea preparatului enzimatic Natuphos (3-fitază) ca aditiv pentru hrana animalelor (JO L 73, 13.3.2007, p. 4).

            (3)  Regulamentul (CE) nr. 1142/2007 al Comisiei din 1 octombrie 2007 privind autorizarea unei noi utilizări a preparatului 3-fitază (Natuphos) ca aditiv pentru hrana animalelor (JO L 256, 2.10.2007, p. 20).

            (4)  Regulamentul (CE) nr. 165/2008 al Comisiei din 22 februarie 2008 privind autorizarea unei noi utilizări a preparatului 3-fitază (Natuphos) ca aditiv pentru hrana animalelor (JO L 50, 23.2.2008, p. 8).

            (5)  Regulamentul (CE) nr. 505/2008 al Comisiei din 6 iunie 2008 privind autorizarea unei noi utilizări a preparatului 3-fitază (Natuphos) ca aditiv pentru hrana animalelor (JO L 149, 7.6.2008, p. 33).

            (6)  Regulamentul (UE) nr. 327/2010 al Comisiei din 21 aprilie 2010 privind autorizarea unei noi utilizări a preparatului 3-fitază ca aditiv furajer pentru toate speciile aviare minore, altele decât rațele, și pentru păsări ornamentale (titularul autorizației BASF SE) (JO L 100, 22.4.2010, p. 3).

            (7)  EFSA Journal 2019; 17(3):5640.

            ANEXĂ

                        Numărul de identificare al aditivului

                        Numele titularului autorizației

                        Aditiv

                        Compoziția, formula chimică, descrierea, metoda analitică

                        Specia sau categoria de animale

                        Vârsta maximă

                        Conținutul minim

                        Conținutul maxim

                        Alte dispoziții

                        Sfârșitul perioadei de autorizare

                        Unitate de activitate/kg de hrană completă pentru animale cu un conținut de umiditate de 12 %

                           Categoria aditivilor zootehnici. Grupă funcțională: promotori de digestibilitate

                        4a1600

                        BASF SE

                        3-fitază
                        CE 3.1.3.8

                           Compoziția aditivului

                        3-fitaza produsă
                        de Aspergillus niger (CBS 101.672)
                        având o activitate minimă de:
                        Formă solidă: 5 000  FTU  (1)/g
                        Formă lichidă: 5 000  FTU/ml

                           Caracterizarea substanței active:

                        3-fitaza produsă
                        de Aspergillus niger (CBS 101.672)

                           Metoda analitică
                            (2)

                        Metoda colorimetrică care măsoară fosfatul anorganic eliberat de enzimă din substratul fitat.

                        Purcei
                        (de lapte și înțărcați)
                        Scroafe

                        -

                        500 FTU

                                    1.

                                    A se menționa condițiile de depozitare și stabilitatea la tratament termic în instrucțiunile de utilizare a aditivului și a preamestecurilor.

                                    2.

                                    Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a contracara riscurile potențiale care rezultă din utilizarea lor. În cazul în care respectivele riscuri nu pot fi eliminate sau reduse la minimum prin astfel de proceduri și măsuri, aditivul și preamestecurile se utilizează cu echipament de protecție individuală, inclusiv cu echipamente de protecție respiratorie și cutanată.

                        27.2.2030

                        Porci pentru îngrășare

                        -

                        100 FTU

                        Pui pentru îngrășare
                        Puicuțe pentru ouat/pui crescuți pentru reproducție

                        -

                        375 FTU

                        Găini ouătoare
                        Curcani pentru îngrășare
                        Curcani crescuți pentru reproducție și găini de reproducție
                        Păsări ornamentale și toate speciile aviare minore, altele decât rațele

                        -

                        250 FTU

                        Rațe

                        -

                        300 FTU

               (1)  1 FTU reprezintă cantitatea de enzimă care eliberează 1 micromol de fosfat anorganic pe minut din fitatul de sodiu la pH de 5,5 și la 37 °C.

               (2)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports


title: Regulamentul de Punere în Aplicare (UE) 2020/352 al Comisiei din 3 martie 2020 de modificare a anexei I la Regulamentul (CE) nr. 798/2008 în ceea ce privește rubrica referitoare la Ucraina din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă (Text cu relevanță pentru SEE)

text:
                  4.3.2020

                  RO

                  Jurnalul Oficial al Uniunii Europene

                  L 65/4

         REGULAMENTUL DE PUNERE ÎN APLICARE (UE) 2020/352 AL COMISIEI
         din 3 martie 2020
         de modificare a anexei I la Regulamentul (CE) nr. 798/2008 în ceea ce privește rubrica referitoare la Ucraina din lista țărilor terțe, teritoriilor, zonelor sau compartimentelor din care anumite produse obținute de la păsări de curte pot fi importate în Uniune sau pot tranzita Uniunea în contextul riscului de gripă aviară înalt patogenă
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf, articolul 8 punctul 4 și articolul 9 alineatul (4),
         având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerțul intracomunitar și importurile din țări terțe de păsări de curte și de ouă pentru incubație (2), în special articolul 23 alineatul (1), articolul 24 alineatul (2) și articolul 25 alineatul (2),
         întrucât:

                     (1)

                     Regulamentul (CE) nr. 798/2008 al Comisiei (3) stabilește cerințele de certificare sanitar-veterinară pentru importul în Uniune și tranzitul prin Uniune, inclusiv depozitarea în timpul tranzitului, al păsărilor de curte și al produselor obținute de la păsări de curte (denumite în continuare „produsele”). Regulamentul menționat prevede că aceste produse pot fi importate în Uniune și pot tranzita Uniunea numai dacă provin din țările terțe, teritoriile, zonele sau compartimentele menționate în coloanele 1 și 3 din tabelul cuprins în partea 1 a anexei I la regulamentul respectiv.

                     (2)

                     De asemenea, în Regulamentul (CE) nr. 798/2008 sunt precizate condițiile pe care trebuie să le îndeplinească o țară terță, un teritoriu, o zonă sau un compartiment pentru a fi considerate indemne de gripă aviară înalt patogenă (HPAI).

                     (3)

                     Ucraina este menționată în partea 1 a anexei I la Regulamentul (CE) nr. 798/2008 ca țară terță din care sunt autorizate importul în Uniune și tranzitul prin Uniune al anumitor produse obținute de la păsări de curte provenite din anumite părți ale teritoriilor lor, în funcție de prezența focarelor de HPAI. Regionalizarea respectivă a fost prevăzută în partea 1 din anexa I la Regulamentul (CE) nr. 798/2008, astfel cum a fost modificat prin Regulamentul de punere în aplicare (UE) 2017/193 (4), în urma confirmării apariției focarelor de HPAI de subtip H5N8 la 30 noiembrie 2016 și la 4 ianuarie 2017.

                     (4)

                     Ucraina a raportat finalizarea operațiunilor de curățare și dezinfectare după aplicarea politicii de depopulare totală în zonele în care au fost depistate aceste focare de HPAI în 2016 și 2017 și a prezentat informații privind măsurile pe care le-a luat pentru a preveni răspândirea bolii, care au fost evaluate de Comisie. Pe baza evaluării respective, s-a concluzionat că acele focare au fost eliminate și că nu există niciun risc asociat introducerii în Uniune de produse obținute de la păsări de curte din zonele din Ucraina enumerate în partea 1 din anexa I la Regulamentul (CE) nr. 798/2008, din care importurile au fost suspendate prin respectivul regulament, astfel cum a fost modificat prin Regulamentul de punere în aplicare (UE) 2017/193.

                     (5)

                     Cu toate acestea, la 19 ianuarie 2020, Ucraina a confirmat prezența HPAI de subtipul H5 într-o exploatație avicolă de pe teritoriul său. Datorită faptului că focarul HPAI a fost confirmat, întregul teritoriu al Ucrainei nu mai poate fi considerat indemn de boala respectivă, iar autoritățile veterinare din Ucraina nu mai pot, prin urmare, să certifice loturile de produse obținute de la păsări de curte pentru a fi importate în Uniune sau pentru a tranzita Uniunea din zonele afectate de focarul respectiv.

                     (6)

                     Autoritățile veterinare din Ucraina au confirmat că, în urma focarului din ianuarie 2020, au suspendat imediat eliberarea de certificate pentru transporturile de produse destinate importului în Uniune sau tranzitului prin aceasta și au pus în aplicare o politică de depopulare totală cu scopul de a ține sub control HPAI și de a limita răspândirea bolii respective.

                     (7)

                     În plus, Ucraina a prezentat Comisiei informații cu privire la situația epidemiologică de pe teritoriul său și a precizat zonele care fac obiectul restricțiilor, precum și măsurile pe care le-a luat pentru a preveni răspândirea în continuare a HPAI în afara zonelor cu acces restricționat. Aceste informații au fost evaluate de Comisie și, pe baza acestei evaluări, precum și a garanțiilor furnizate de Ucraina, se poate concluziona că limitarea restricțiilor privind introducerea în Uniune a transporturilor de produse obținute din păsări de curte la zonele afectate de HPAI, pe care autoritățile veterinare din Ucraina le-au supus unor restricții din cauza focarelor epidemice actuale, este suficientă pentru a compensa riscurile asociate introducerii în Uniune a astfel de produse.

                     (8)

                     În consecință, rubrica privind Ucraina din lista cuprinsă în partea 1 a anexei I la Regulamentul (CE) nr. 798/2008 trebuie să fie modificată pentru a ține seama de situația epidemiologică actuală din țara respectivă. Prin urmare, anexa I la Regulamentul (CE) nr. 798/2008 trebuie modificată în consecință.

                     (9)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Partea 1 a anexei I la Regulamentul (CE) nr. 798/2008 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 3 martie 2020.

                  Pentru Comisie

                  Președintele

               Ursula VON DER LEYEN

            (1)  JO L 18, 23.1.2003, p. 11.

            (2)  JO L 343, 22.12.2009, p. 74.

            (3)  Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terțe, teritoriilor, zonelor sau compartimentelor din care pot fi importate în Comunitate și pot tranzita Comunitatea păsările de curte și produsele de pasăre, precum și a cerințelor de certificare sanitar-veterinară (JO L 226, 23.8.2008, p. 1).

            (4)  Regulamentul de punere în aplicare (UE) 2017/193 al Comisiei din 3 februarie 2017 de modificare a anexei II la Decizia 2007/777/CE și a anexei I la Regulamentul (CE) nr. 798/2008 în ceea ce privește rubricile referitoare la Ucraina din listele cu țările terțe din care introducerea anumitor produse în Uniune este autorizată în contextul riscului de gripă aviară înalt patogenă (JO L 31, 4.2.2017, p. 13).

            ANEXĂ
            În partea 1 a anexei I la Regulamentul (CE) nr. 798/2008, rubrica referitoare la Ucraina se înlocuiește cu următorul text:

                        Cod ISO și numele țării terțe sau al teritoriului

                        Codul țării terțe, al teritoriului, zonei sau compartimentului

                        Descrierea țării terțe, a teritoriului, zonei sau compartimentului

                        Certificat sanitar-veterinar

                        Condiții specifice

                        Condiții specifice

                        Situația supravegherii gripei aviare

                        Situația vaccinării împotriva gripei aviare

                        Situația combaterii salmonelei

                        Model(e)

                        Garanții suplimentare

                        Data de închidere

                        Data de deschidere

                        1

                        2

                        3

                        4

                        5

                        6

                        6A

                        6B

                        7

                        8

                        9

                        „UA – Ucraina

                        UA-0

                        Întreaga țară

                        EP, E

                        UA-1

                        Întregul teritoriu al Ucrainei cu excepția zonei UA-2

                        WGM

                        POU, RAT

                        UA-2

                        Zona din Ucraina corespunzătoare pentru:

                        UA-2.1

                        Kherson Oblast (regiunea Cherson)

                        WGM

                        P2

                        30.11.2016

                        7 martie 2020

                        POU, RAT

                        P2

                        30.11.2016

                        7 martie 2020

                        UA-2.2

                        Odessa Oblast (regiunea Odessa)

                        WGM

                        P2

                        4.1.2017

                        7 martie 2020

                        POU, RAT

                        P2

                        4.1.2017

                        7 martie 2020

                        UA-2.3

                        Chernivtsi Oblast (regiunea Cernăuți)

                        WGM

                        P2

                        4.1.2017

                        7 martie 2020

                        POU, RAT

                        P2

                        4.1.2017

                        7 martie 2020”

                        UA-2.4

                        Vinnytsia Oblast (regiune), Nemeriv Raion (district), localități:

                                    Satul Berezivka

                                    Satul Bratslav

                                    Satul Budky

                                    Satul Bugakiv

                                    Satul Chervone

                                    Satul Chukiv

                                    Satul Danylky

                                    Satul Dovzhok

                                    Satul Horodnytsia

                                    Satul Hrabovets

                                    Satul Hranitne

                                    Satul Karolina

                                    Satul Korovayna

                                    Satul Korzhiv

                                    Satul Korzhivka

                                    Satul Kryklivtsi

                                    Satul Maryanivka

                                    Satul Melnykivtsi

                                    Satul Monastyrok

                                    Satul Monastyrske

                                    Orașul Nemyriv

                                    Satul Novi Obyhody

                                    Satul Ostapkivtsi

                                    Satul Ozero

                                    Satul Perepelychcha

                                    Satul Rachky

                                    Satul Salyntsi

                                    Satul Samchyntsi

                                    Satul Sazhky

                                    Satul Selevintsi

                                    Satul Sholudky

                                    Satul Slobidka

                                    Satul Sorokoduby

                                    Satul Sorokotiazhyntsi

                                    Satul Velyka Bushynka

                                    Satul Vovchok

                                    Satul Vyhnanka

                                    Satul Yosypenky

                                    Satul Zarudyntsi

                              Satul Zelenianka

                        WGM

                        P2

                        19.1.2020

                        POU, RAT

                        P2

                        19.1.2020